14. december 2020

Zrýchlenie inovácií a nové príležitosti na ďalší rast

Spoločnosť Henkel posilňuje inovácie a nové obchodné príležitosti

Düsseldorf – Na zrýchlenie inovácií a vývoj nových biznis modelov spotrebiteľské obchodné divízie spoločnosti Henkel Beauty Care a Laundry & Home Care vytvorili vlastné kreatívne centrum a tímy, v ktorých sa spájajú agilné pracovné postupy s veľkosťou a poznatkami globálnej spoločnosti.

Ich cieľom je predvídať budúce trendy, identifikovať nové biznis modely a služby a navrhovať produkty s cieľom využiť ďalšie príležitosti na rast a neustále rozširovať podnikateľské a obchodné aktivity spoločnosti. Kľúčovými prioritami sú rýchlosť a agilita. Kreatívne tímy preto fungujú ako „podnikatelia v rámci spoločnosti“ a úzko spolupracujú s internými aj externými partnermi. Nezávislé a rýchle procesy v spojení s globálnymi zdrojmi spoločnosti Henkel im umožňujú vyvíjať úspešné stratégie rozvoja značiek a predaja.

**„Fritz Beauty Lab“**

*„Posilňuje sa konkurenčné a disruptívne prostredie na našich trhoch a výrazne sa zvyšuje rýchlosť inovácií. Aby sme túto novú realitu zachytili, musíme predvídať trendy skôr, než začnú byť „in“, identifikovať nové biznis modely skôr, než sa stanú skutočnosťou, a zrýchliť inovácie. Preto sme vytvorili vlastný inkubátor pod názvom „Fritz Beauty Lab“,”* hovorí Jens-Martin Schwärzler, výkonný viceprezident divízie Beauty Care.

„Fritz Beauty Lab“, pomenovaný po zakladateľovi spoločnosti Henkel Fritzovi Henkelovi, má za cieľ identifikovať atraktívne špecifické trhové segmenty s potenciálom ďalšieho rastu pre existujúce značky či vyhľadávať medzery na trhu, ktoré by bolo možné vyplniť novými značkami. Inovatívny prístup kreatívneho tímu sa inšpiruje trendmi, potrebami spotrebiteľov a trhovými poznatkami, aby vytváral koncepty, ktoré je možné rýchlo prototypovať a testovať priamo v trhovom prostredí. S využitím potenciálu online obchodu a platforiem budú nové produkty ponúkané priamo našim spotrebiteľom, čím dochádza k zrýchleniu celého procesu validácie. Ak sa nový produkt osvedčí, bude uvedený na širší trh s cieľom určiť jeho budúci rastový potenciál.

**Love Nature – inovácie s holistickým prístupom k udržateľnosti**

Love Nature GmbH je novým kreatívnym a inovačným centrom divízie Laundry & Home Care pre oblasť trvalej udržateľnosti. Bude sa zameriavať predovšetkým na udržateľné riešenia v segmente pracích a čistiacich prostriedkov, ale aj na nové technológie a biznis modely, ktoré si nájdu širšie uplatnenie. *„Udržateľnosť je hlavnými pilierom našej inovačnej stratégie. Love Nature je ďalším krokom vo vývoji inovácií na základe holistického prístupu k trvalej udržateľnosti, ktoré zjednodušia ekologické rozhodovanie všetkých našich zákazníkov,“* hovorí Bruno Piacenza, výkonný viceprezident divízie Laundry & Home Care. *„Technológie a nároky našich spotrebiteľov sa menia nevídaným tempom. Vďaka novému kreatívnemu centru dokážeme v praxi overiť inovatívne a niekedy až odvážne riešenia a zároveň zrýchliť vývoj nových škálovateľných biznis modelov a holistických konceptov v oblasti udržateľnosti.“*

S cieľom skrátiť čas uvedenia udržateľných inovácií na trh spolupracuje tím Love Nature so spotrebiteľmi aj influencermi a odborníkmi na trvalú udržateľnosť a len nedávno oznámil uvedenie prvej značky: Značka Love Nature prináša širokú ponuku prostriedkov na pranie, umývanie riadu a čistenie. Produkty sú vyrobené z materiálov rastlinného pôvodu a certifikované renomovanými ekologickými značkami ako EU Ecolabel alebo ECARF. Ich zloženie obsahuje veľké množstvo prírodných látok a sú dostupné v úsporných a udržateľných obaloch vyrobených z recyklovaných plastov. Vo vybraných nemeckých predajniach je dokonca možné produkty Love Nature opätovne naplniť.

**Inovácie ako hlavný zdroj konkurencieschopnosti**

Nové kreatívne centrum a inovačný tím divízií Laundry & Home Care a Beauty Care sú v plnom súlade so [strategickým rámcom spoločnosti Henkel](https://www.henkel.com/company/strategy), ktorý presadzuje inovácie s pozitívnym vplyvom, podporené zvýšenými investíciami, ako hlavný zdroj zvyšovania konkurencieschopnosti. Súčasťou tohto snaženia je posilnenie inovačného prístupu napríklad zvýšeným využívaním digitálnych nástrojov a dát na rýchlejší a lepší prístup k informáciám a potenciálu otvorených inovácií a ideového crowdsourcingu. Inovácie a značky budú konzistentne podporované investíciami v kľúčových kategóriách a regiónoch. Spoločnosť Henkel preto zvýši investície do rastu v oblasti reklamy, digitalizácie a IT o 350 miliónov eur v porovnaní s rokom 2018.

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi, tmelmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2022 vykázala spoločnosť Henkel obrat vo výške viac než 22 mld. eur a upravený prevádzkový zisk približne vo výške 2,3 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva viac než 50 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2019 dosiahla obrat vo výške viac než 20 mld. eur a upravený prevádzkový zisk približne vo výške 3,2 mld. eur. Henkel zamestnáva viac než 52 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný záujem vytvárať trvalo udržateľné hodnoty a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](file:///C:/Users/fischerl/AppData/Local/Microsoft/Windows/INetCache/Content.Outlook/2MGCYH4Y/www.henkel.com).

Na Slovensku pôsobí Henkel vo všetkých troch strategických oblastiach už od roku 1991. Henkel Slovensko predáva viac ako 50 značiek a dnes zamestnáva viac ako 1 900 pracovníkov.

**Kontakt**

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: [zuzana.kanuchova@henkel.com](mailto:zuzana.kanuchova@henkel.com)